laion/Wikipedia-Exotic huggingface dataset:
הפרדוקס של רישאר

בלוגיקה, הפרדוקס של רישאר הוא אנטינומיה סמנטית של תורת הקבוצות ושפה טבעית. פרדוקס זה תואר לראשונה על ידי המתמטיקאי הצרפתי ז'ול רישאר בשנת 1905, ומשמש בדרך כלל כדי להדגיש את חשיבותה של הבחנה קפדנית בין מתמטיקה למטא-מתמטיקה. להלן גרסה העוסקת באריתמטיקה של מספרים שלמים. נניח כי ביכולתנו להגדיר ולנסח בבהירות באמצעות מילים (לצורך הדוגמה בעברית) את התכונות האריתמטיות הטהורות של מספרים מונים. כדי להימנע ממעגליות ומנסיגה אינסופית בשרשרת ההגדרות, מושגים אחדים המתייחסים לתכונות האריתמטיות יישארו ללא הגדרה מפורשת – מפני שבכל מערכת היסק יש להתחיל מאקסיומות כלשהן. אך לצורך הטיעון נניח כי המושגים היסודיים הבלתי-מוגדרים מובנים בדרך כזאת או אחרת (למשל "מספר שלם הוא סכום של שני מספרים שלמים"). כך למשל נגדיר: "מספר ראשוני הוא מספר שלם המתחלק ללא שארית רק בעצמו ובאחד". "מספר ריבועי הוא מספר שלם השווה למכפלת מספר שלם כלשהו בעצמו". כל הגדרה כזאת מכילה מספר סופי של מילים ואותיות. על כן ניתן לערוך את ההגדרות בזו אחר זו ביחס סדר מילוני, כלומר על פי מספר האותיות שבה ועל פי סדר אלפביתי. על סמך סדר זה ניתן להצמיד לכל הגדרה מספר שלם יחיד המייצג את מיקומה בסדרת ההגדרות – כלומר להגדרה בת מספר האותיות הקטן ביותר נצמיד 1, לבאה אחריה 2 וכן הלאה. כיוון שכך, ייתכן לעיתים כי מספרה של הגדרה כלשהי מקיים את התכונה האריתמטית המתוארת בהגדרה – נניח למשל כי להגדרת המספר הראשוני הנ"ל נצמיד 47 (מספר ראשוני), ולהגדרת המספר הריבועי הנ"ל נצמיד 48 (מספר לא-ריבועי). עתה נגדיר: "מספר רישארי x הוא מספר שלם שאינו מקיים את התכונה האריתמטית המתוארת בהגדרה שמספרה הסידורי x בסדרת ההגדרות". המספר 48 הנ"ל הוא אכן כזה. הגדרה זו לכאורה מתארת תכונה של מספרים שלמים, ולכן בעצמה שייכת לסדרת ההגדרות – כלומר יש לה מספר סידורי n כלשהו. האם n רישארי או להפך? אם n רישארי אזי הוא אינו מקיים את התכונה "להיות רישארי". אם n לא-רישארי אזי הוא מקיים את התכונה "להיות רישארי". סתירה! פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הפרדוקס של רישאר, באתר MathWorld (באנגלית)
שלמה הכהן (צילץ)

הרב שלמה הכהן (מכונה גם: רבי שלמה צילצער; ה'תקכ"ט, 1769 – ג' בניסן ה'תקפ"ד, 1824), היה רב ופוסק בחבל שלזיה. כיהן ברבנות בערים שנייטוך (אנ'), מרגנטהיים (אנ') וצילץ בפולין. נולד בעיר ראוויטץ לרבי משולם זלמן הכהן (גר') אב"ד פיורדא, בגיל שמונה התייתם מאמו מרת גולדה. בצעירותו למד בישיבתו של אביו והיה לתלמידו המובהק. נישא לפעסיל בת רבי מרדכי הלוי לוי בן העיר צילץ. בשנת ה'תקנ"ג מונה לרב העיר שנייטוך. בשנת ה'תקס"א עבר לכהן כרבה של העיר מרגנטהיים. בשנת ה'תקע"א מונה לאב"ד העיר צילץ 'עיר הצדיקים'[דרושה הבהרה], לאחר שרבי עקיבא איגר סירב לקבל את התפקיד. רבי שלמה היה דיין ופוסק ושואל ומשיב גדול בהלכה, משנתו ההלכתית מפוזרת בספריהם של רבני דורו, רבי צבי הירש בושקא מזאמושט אב"ד אה"ו, רבי צבי הירש הורוויץ בעל ה'מחנה לוי', ורבי אברהם בנימין זאב המבורג ראש הישיבה הרמה בפיורדא, אביו רבי משולם זלמן אב"ד פיורדא. רבי עקיבא איגר הפנה אליו בשאלות חמורות בהלכה. חיבר ספרים רבים אשר נותרו בכתב יד. בשנת תשע"ה/ו נדפסו: בתי נפש - בית המדרש - על התורה ומועדים. בנו רבי משולם זלמן הכהן (גר') היה אב"ד שווערין וחתנו של רבי יעקב אטלינגר, בעל "ערוך לנר". רבי שלמה הכהן, בתי נפש: בית מדרש על חמשה חומשי תורה, [ברוקלין, נ.י]: מפעל "עולם הספרים", תשע"ו [2016], באתר היברובוקס הערך "רבי שלמה הכהן (צילץ)", באתר המכלול מידע על שלמה בן משלם זלמן הכהן בקטלוג הספרייה הלאומית רבי צבי הירש מזאמושט, תפארת צבי, עמ' יורה דעה סימן נ"ז רבי צבי הירש הורוויץ, חומר בקודש, עמ' סימן י' מכתב רבי שלמה הכהן אב"ד צילץ לרבי אברהם וולף מהמבורג רבי משולם זלמן הכהן, בגדי כהונה, עמ' אורח חיים סימן ז', אבן העזר סימן י"א קונטרס בעניין חמור של 'קידושי שחוק', מגאוני שלזיה – לגאון החריף המפורסם רבי שלמה הכהן אבד צילץ ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שלמה הכהן (צילץ)".
מוקדמות מונדיאל 2026 - אמריקה הצפונית

מוקדמות מונדיאל 2026 באמריקה הצפונית הוא טורניר המוקדמות, בהשתתפות 32 המדינות החברות ב־CONCACAF, מלבד קנדה, ארצות הברית ומקסיקו שנבחרו לארח את מונדיאל 2026 והעפילו אוטומטית. הנבחרות יתמודדו על 3 המקומות הישירים למונדיאל 2026 ועל שני מקומות בפלייאוף הביניבשתי. מבנה המוקדמות: סיבוב ראשון: 4 הנבחרות המדורגות 29–32 בהסתמך על הדירוג העולמי של פיפ"א בנובמבר 2023, ישחקו בשיטת בית וחוץ. שתי המנצחות יעלו לשלב הבא. סיבוב שני: 2 העולות מהסיבוב הקודם ו־28 הנבחרות המדורגות 1–28 יחולקו ל־6 בתים של 5 נבחרות וישחקו סיבוב אחד ביניהן (2 משחקי חוץ ו־2 משחקי בית לכל אחת). שתי הנבחרות המדורגות ראשונות יעפילו לסיבוב הבא. סיבוב שלישי: 12 העולות מהסיבוב השני יחולקו ל־3 בתים של 4 קבוצות ישחקו בשני סבבים, בית-חוץ. שלוש הנבחרות שסיימו במקום הראשון יעפילו למונדיאל, שתי הנבחרות הטובות ביותר מהמקום השני יעפילו לפלייאוף הבין יבשתי. הערה: קובה זכו בניצחון טכני על איי קיימן בגלל בעיות ויזה של איי קיימן. דירוג פיפ"א דצמבר 2023 מאתר פיפא
שלום דנינו (ראש מועצה)

שלום דנינו (נפטר ב-22 ביולי 2014, כ"ב בתמוז ה'תשע"ד) היה ראש מועצת נתיבות במשך כ־13 שנה והממונה על מחוז דרום במשרד הפנים. דנינו נולד בקזבלנקה שבמרוקו לדוד דנינו ועלה עם משפחתו ב־1950. למד בישיבת כפר הרוא"ה. לאחר נישואיו לרות לבית שר שלום התגורר בלכיש לתקופה, ועם הולדת בכורו עבר לנתיבות, שם ניהל את בית הספר הממ"ד נתיב יצחק. בנובמבר 1969, לאחר הבחירות לרשויות המקומיות באוקטובר 1969, נבחר לראשונה לראשות עיריית נתיבות מטעם המפד"ל. בפברואר 1974 נבחר לכהונה שנייה. ביולי 1973 נבחר לנציג השלישי של צעירי המפד"ל ברשימת המפד"ל בבחירות לכנסת השמינית. שובץ במקום ה־15 ברשימה. בהבחירות לכנסת העשירית הוצב במקום החמישי ברשימת תמ"י. היה חבר במליאת רשות השידור מטעמה דנינו לא התמודד לראשות המועצה ב־1983, והוחלף ביוסף אבו. בפברואר 1985 מינהו שר הפנים יוסף פרץ לממונה על מחוז הדרום במשרד הפנים. בדצמבר 1990 נחקר בחשד לשוחד בחירות. בפברואר 2001 הואשם דנינו בהטרדה של מספר עובדות בשנים 1990–1998, דבר שהביא לפרישתו מתפקידו. דנינו עמד לדין משמעתי במשרד הפנים, אך הוחלט שלא להעמידו לדין. דנינו נפטר ב-22 ביולי 2014, כ"ב בתמוז ה'תשע"ד. מודעת אבל, הצופה, 28 בנובמבר 1968 רמי רוטהולץ, רוץ דנינו, רוץ, כותרת ראשית, 7 באפריל 1983 נתיבות: שלום־בית במועצה, מעריב, 25 בנובמבר 1970 שלום דנינו מהמפד"ל - יו"ר מועצת נתיבות, מעריב, 18 בנובמבר 1969 שלום דנינו נבחר בנתיבות בהתנגדות הליכוד והמערך, מעריב, 13 בפברואר 1974 המר, בן־מאיר ודנינו - מועמדי צעירי המפד"ל., מעריב, 6 ביולי 1973 מסתערים על הוועד, כל העיר, 3 באוגוסט 1984 ב־29 ישובים ייערך סיבוב שני, דבר, 27 באוקטובר 1983 אילן כפיר, פאר־לי שחר, אריה שימרון, סערה במשרד החוץ: שמיר רוצה למנות איש חרות לקונסול בניו־יורק, חדשות, 11 בפברואר 1985 בקצרה, חדשות, 24 בפברואר 1985 דורון מאירי, בכירים בש"ס ובמשרד הפנים נחקרו בתשר לשוחד בחירות, חדשות, 4 בדצמבר 1990 בכיר במשרד הפנים מואשם בהטרדה מינית, באתר ynet, 27 בפברואר 2001 בכיר שהואשם בהטרדות מיניות לא יועמד לדין, באתר הארץ, 29 בדצמבר 2001
בריאן אלטמוס

בריאן אלטמוס (באנגלית: Brian Altemus; נולד: 30 באפריל 1997) הוא דוגמן ושחקן קולנוע וטלוויזיה אמריקאי. אלטמוס נולד ב-30 באפריל 1997 בווינדמור (אנ'), פנסילבניה. הוא החל לדגמן בשנת 2015. הופעתו הראשונה על מסך הקולנוע הייתה בשנת 2020, בסרט הדרמה "אף פעם, לעיתים רחוקות, לפעמים, תמיד" (אנ'). באותה שנה הופיע בתפקיד ראשי בסדרת הטלוויזיה גרנד ארמה. בשנת 2022 שיחק בסדרת הטלוויזיה אשתו של הנוסע בזמן. באותה שנה שיחק בתפקיד חוזר בסדרת הטלוויזיה שקרניות קטנות: החטא הקדמון. בשנת 2023 שיחק בתפקיד ראשי בסדרת הטלוויזיה הרלן קובן: מחסה, המבוססת על ספר באותו שם. בשנת 2024 שיחק בתפקיד משנה בסרט הקולנוע ילדות רעות: המחזמר, שהוצג בבכורה ב-9 בינואר בניו יורק. בריאן אלטמוס, ברשת החברתית אינסטגרם בריאן אלטמוס, במסד הנתונים הקולנועיים IMDb (באנגלית) PnV Exclusive Interview: Brian Altemus - Fashionably Male, Fashionably Male, ‏27 ביולי 2016 Brian Altemus, Chuck Achike & Nathaniel Visser for Attitude Magazine, Male Model Scene, ‏23 במאי 2017 10 Things You Didn’t Know about Brian Altemus - TVovermind, TVovermind, ‏1 בדצמבר 2020 Jelena Aska, Everything We Know About The Cast Of Netflix's 'Grand Army', TheThings, ‏3 בפברואר 2021 Denise Petski, ‘The Time Traveler’s Wife’: Jaime Ray Newman & Josh Stamberg Among 14 Cast In HBO Drama Series, Deadline, ‏2021-06-04 (באנגלית אמריקאית) Denise Petski, ‘Pretty Little Liars: Original Sin’ Adds Nine Recurring To Cast Of HBO Max Series, Deadline, ‏2021-11-02 (באנגלית אמריקאית) Peter Travers, Review: 'Harlan Coben’s Shelter' delivers pleasures of the unexpected, ABC News, ‏18 באוגוסט 2023 'Mean Girls' premiere in NYC, New York Daily News, ‏2024-01-09 (באנגלית אמריקאית)
Mini World (שיר)

"Mini World" (בעברית: "עולם קטן") הוא שיר שהוקלט על ידי הזמרת-יוצרת הצרפתייה אינדילה, מתוך אלבום הבכורה שלה, Mini World (2014). הוא יצא לאור ב-24 בפברואר 2014, בהוצאת חברת התקליטים קפיטול רקורדס, ביחד עם שאר שירי האלבום. את השיר כתבה ביחד עם סקלפוביץ' שהפיק אותו. בשנת 2024 יצא רמיקס בשם "Indilla Enigma" שנוצר בהשראת הפרויקט המוזיקלי הגרמני אניגמה וזכה להצלחה מחודשת. השיר נכתב על ידי אינדילה וסקלפוביץ' והופק על ידי סקלפוביץ' גם כן. "Mini World" הוא שיר דאון-טמפו המאופיין בסגנון פופ אופראי. מבקרי המוזיקה תיארו אותו כשיר המהול באופטימיות. במילות השיר, אינדילה מספרת על "העולם הקטן" שלה – המחשבות שלה. הן מוצגות כאוטופיה. רעיון זה מתחזק באמצעות הנאיביות של השורות הראשונות: ”תנו לי לומר שאנחנו יכולים לשנות את ההיסטוריה”. עם זאת, היא מודעת לחוסר האפשרות של הדבר: ”תנו לי לחלום”. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות. האודיו הרשמי של "Mini World" פורסם ב-30 ביולי 2018. הוא צבר למעלה מ-17 מיליון צפיות בסך הכול. ב-28 בינואר 2016 פורסם אודיו נוסף שצבר למעלה מ-16 מיליון צפיות. קליפ לא רשמי שפורסם בשנת 2014 צבר 12 מיליון צפיות גם כן. ב-11 ביולי 2014 פורסם קליפ מילים לא רשמי שהצליח לצבור למעלה מ-13 מיליון צפיות בסך הכול. סרטון השיר "Mini World" באתר יוטיוב Mini World, 2014-01-01, נבדק ב-2024-03-24 Indila – Mini World, נבדק ב-2024-03-24 Kamro - Indilla Enigma (Original Mix), נבדק ב-2024-03-24 Mini World, נבדק ב-2024-03-24 Indila - Mini world, נבדק ב-2024-03-24 Indila - Mini World (Music Video), נבדק ב-2024-03-24 Indila - Mini World, נבדק ב-2024-03-24
פרצ'ן

פרצ'ן (בהונגרית: Perőcsény; בסלובקית: Perovčany) הוא כפר בהונגריה (כ-350 תושבים) במחוז פשט, בנפת סוב על גבול הונגריה סלובקיה. היישוב שוכן בעמק למרגלותיו הצפון-מערביים של הרי הברז'ן. הטופוגרפיה של שטחו מגוונת. כביש 1201 וכביש 12 המשרתים את הכפר טשה (כ-90 תושבים) עוברים לאורך החלק הצפוני של גבולו המנהלי. שם הכפר בא כנראה מהמילה הסלאבית Prečani שפירושה "אנשים שחיים בגדה השנייה". בסוף המאה ה-13, האזור הכפרי הזה היה רכוש משפחת הרוזן צֶ'סְנֶקִי כחלק של טירת אִיפוֹיוִויסְק. לראשונה מוזכר הכפר במסמך מסוף המאה ה-14, שתומלל ב-1398. התעודה מזכירה אותו כ-Peruchean, אך מסמכים מימי הביניים מזכירים אותו גם כ-Preuchan ו-Preuchen. ב-1419 מוזכר היישוב כמקום שוק. בשנת 1592, כבר הייתה בכפר קהילה קלוויניסטית, הכומר של הכפר באותה תקופה היה אליאס קורווין. במהלך הקונטרה-רפורמציה ב-1674, הכומר פאל סוקולאי, שהוזמן בפני בית הדין (הו') שעסק ברדיפת הפרוטסטנטים בפוז'ון, כנראה לא נענש שם, שכן לפי מסמך מאוחר יותר הוא היה עדיין מנהיג הקהילה הקלוויניסטית ב-1680. הכנסייה קלוויניסטית הוחרמה בשנת 1700. בתחילת המאה ה-18, רוב תושבי הכפר היו הונגרים ושליש עד רבע סלובקים. הריסות שלגוואר שורת המרתפים ליד הכביש המוביל לכפר. הכנסייה מימי הביניים שלה מתוארכת למאה ה-17. היה שייך לרפורמים. משנת 1680, הוא נבנה מחדש לחלוטין ב-1857. האנדרטה לזכר קורבנות מלחמת העולם הראשונה של הכפר נמצאת ליד הכנסייה. האנדרטה לזכר קורבנות שתי מלחמות העולם, הניצבת בכיכר המרכזית, נמסרה ב-1994. מיהאי פוטי, (במקור מיקשה פישמן, 1896 – 1975) היה רופא רדיולוג, היסטוריון רפואה, הנוף של הרי הברז'ן מדרום לפרצ'ן שורת המרתפי בפרצ'ן אנדרטת מלחמת העולם הראשונה רחוב ראקוצי אנדרטת מלחמות העולם הכנסייה הקלוויניסטית לוח זיכרון על קיר הכנסייה לוח הזיכרון שלאחד מילידי הכפר רחוב קושוט שלט ברוך הבא מבט מהכפר מערבה נוף על גבול הכפר Dr. Koczó József írása a Múltunk emlékei 2004. szeptemberi lapszámában. Darányi László, Dr. Koczó József, Pásztor Csaba: Perőcsény – a 750 éves település, kiad. Perőcsény Község Önkormányzata, 2004, ISBN 963-216-870-4 אתר האינטרנט הרשמי של פרצ'ן (בהונגרית) מדיה וקבצים בנושא פרצ'ן בוויקישיתוף פרצ'ן באתר tuzazom.com פרצ'ן ב-seporszag.hu תיירות, דיג, תוכניות, לינה בפרצ'ן
ספין אחורי

בספורט, ספין אחורי מתייחס לסיבוב הפוך של כדור, ביחס למסלול הכדור, שמועבר לכדור על ידי זריקת חיתוך או סלייס (slice). ספין אחורי יוצר כוח כלפי מעלה המרים את הכדור (ראה אפקט מגנוס ). בעוד שמכה רגילה גורמת לכדור לקפוץ היטב גם קדימה וגם למעלה, זריקות ספין אחורי גורמת לו לקפוץ גבוה יותר ופחות קדימה. ספין אחורי הוא ההפך מספין קדמי (topspin). Tennis Science: How Player and Racket Work Together. University of Chicago Press. 26 באוקטובר 2015. ISBN 9780226136400. {{cite book}}: (עזרה)
Listen to Your Heart (שיר של רוקסט)

Listen to Your Heart הוא שיר של להקת הפופ-רוק השוודית רוקסט, אשר יצא במקור בשוודיה בספטמבר 1988 כסינגל השני מתוך אלבום האולפן השני של הלהקה "Look Sharp!" משנת 1988. השיר נכתב על ידי פר גסל יחד עם מאטס פרסון שהוא הגיטריסט לשעבר של להקת הפופ השוודית יילנה טידר. השיר הפך לאחד הסינגלים המצליחים ביותר של 1989, והגיע למקום הראשון הן במצעד הפזמונים האמריקני והן במצעד הפזמונים הקנדי בסביבות נובמבר 1989. זה היה השיר הראשון בתולדות מצעד הפזמונים האמריקני שהגיע למקום הראשון במצעד מבלי שיצא לשווקים במקביל סינגל 7 אינץ'. בשנת 2005 הרכב הדאנס הבלגי DHT הוציא גרסת רמיקס של השיר שהצליחה להפוך לאחד מעשרת השירים הפופולריים ביותר במדינות רבות בעולם בהם צרפת, הולנד, בריטניה וארצות הברית. דאג פריל ביים את הווידאו קליפ של השיר, אשר צולם במהלך הופעה חיה של רוקסט בחורבת טירת בורגהולם באי השוודי אולנד אשר בים הבלטי. מארי פרדריקסון - שירה, וקולות רקע פר גסל – קולות רקע, גיטרה פר אלסינג – תופים יונאס איזקסון - גיטרה חשמלית קלרנס אופרמן - קלידים בנובמבר 2003 הרכב הדאנס הבלגי DHT פרסם גרסת כיסוי של השיר בבלגיה. בסוף 2004 הגיעו מיקסים שונים של השיר בגרסה של DHT למועדונים אמריקאים ובנובמבר 2004 השיר פורסם לראשונה גם בארצות הברית. בשנת 2005 השיר הפך ללהיט מועדונים בינלאומי. ביוני 2005 השיר הגיע למקום הראשון במצעד האמריקני Billboard Hot Dance Airplay ולאחד מעשרת השירים הפופולריים ביותר במצעד הפזמונים האמריקני. גרסת הכיסוי של DHT זכתה גם להצלחה רבה במדינות רבות אחרות כולל צ'כיה, צרפת, בריטניה, אוסטרליה, בלגיה, דנמרק, אירלנד ונורווגיה. מידע על היצירה "Listen to Your Heart" באתר מיוזיק בריינז מידע על הסינגל "Listen to Your Heart" באתר מיוזיק בריינז מידע על היצירה "Listen to Your Heart" באתר Discogs סרטון השיר "Listen to Your Heart" באתר יוטיוב Lindström, Sven (2002). The Ballad Hits (CD liner notes). Roxette. Capitol Records. 72435 42798-2 9. Shuker, Roy (5 במאי 2017). Wax Trash and Vinyl Treasures: Record Collecting as a Social Practice. Routledge. ISBN 9781351537186. {{cite book}}: (עזרה) Ballad & Pop Hits - The Complete Video Collection (DVD liner notes), Roxette, EMI, 2003, 7243 4 90946 9 7{{citation}}: תחזוקה - ציטוט: others (link)
Take the Long Way Home (שיר של סופרטרמפ)

"Take the Long Way Home" הוא שיר רוק משנת 1978 של להקת הרוק הבריטית סופרטרמפ. השיר נכלל באלבום האולפן השישי של הלהקה Breakfast in America אשר יצא ב-1979. לפי מלחין השיר רוג'ר הודג'סון השיר עוסק באמביוולנטיות של הכמיהה לבית, בשני מישורים שונים - מצד אחד האדם מעדיף שלא לחזור הביתה לאשתו משום שאשתו לא באמת מצפה לו ולכן הוא מעדיף לקחת את הדרך הארוכה הביתה כי אשתו מתייחסת אליו כמו לרהיט, ומצד שני השיר מתייחס לכמיהה למצוא את המקום בו ירגיש בבית באמת. רוג'ר הודג'סון - שירה, פסנתר, גיטרה חשמלית ריק דייוויס - מפוחית, אורגן האמונד, סינתיסייזרים דאגי תומסון - גיטרה בס בוב ס. בנברג - תופים, תוף מרים ג'ון הליוול - קלרינט מידע על הסינגל "Take the Long Way Home" באתר מיוזיק בריינז מידע על היצירה "Take the Long Way Home" באתר Discogs
עונת 1986/1987 בגביע קוראץ'

עונת 1986/1987 בגביע קוראץ' הייתה המהדורה ה-16 של תחרות פיב"א לקבוצות כדורסל אירופיות, שנערכה בין 1 באוקטובר 1986 ל-25 במרץ 1987. ברצלונה מספרד ניצחה בגמר את לימוז' מצרפת וזכתה בטורניר בפעם הראשונה. שלב הבתים נערך בארבעה בתים בני ארבע קבוצות, והקבוצה במקום הראשון בכל בית העפילה לחצי הגמר. יובקזרטה באסקט, ברצלונה ולימוז' העפילו אוטומטית לשלב זה. אליצור נתניה והפועל תל אביב, שסיימו במקום השלישי והחמישי בהתאמה בעונת 1985/1986 בליגה הלאומית בכדורסל, ייצגו את ישראל בתחרות. אליצור נתניה הוגרלה בסיבוב הראשון מול קראבנוס וניצחה 246–106 (107–52 בניקוסיה ו-139–54 בנתניה), אך הודחה בסיבוב השני על ידי פלקנסטרו קאנטו לאחר שהפסידה 171–179 (85–91 בתל אביב ו-86–88 בקאנטו). הפועל תל אביב הוגרלה בסיבוב הראשון מול אפולון פטרס וניצחה 205–151 (88–71 בפטרס ו-117–80 בתל אביב), אך הודחה בסיבוב השני על ידי פלקנסטרו וארזה לאחר שהפסידה 167–197 (ניצחון 92–85 בתל אביב והפסד 75–112 בווארזה). תוצאות, באתר פיב"א אירופה תוצאות, באתר Linguasport אוסף קטעי עיתונות על משחקיה של אליצור נתניה בתחרות
רודברג

האם התכוונתם ל... אגם רודברג – שחקנית ודוגמנית ישראלית גונאר רודברג – פילולוג שוודי עומאר רודברג – זמר שוודי-ונצואלי
סימאון פנוויל

סימאון סלבי פנוויל (באנגלית: Simeon Selby Pennewill;‏ 23 ביולי 1867 – 10 בספטמבר 1935) היה פוליטיקאי אמריקאי מדלאוור, איש המפלגה הרפובליקנית, שכיהן כחבר הסנאט של דלאוור בשנים 1899–1907 וכמושל דלאוור ה-53 בשנים 1909–1913. סימאון פנוויל נולד ליד העיירה גרינווד שבדלאוור, כבנם של סימאון ואן קארי פנוויל. אביו היה אחד ממגדלי האפרסקים הגדולים בדלאוור, והחזיק בבעלותו את הקרקע שלימים הפכה לעיר גרינווד. הוא גם היה פעיל במפלגה הרפובליקנית, ושירת במשמר המושל במהלך מלחמת האזרחים האמריקאית. פנוויל הצעיר התחנך באקדמיה של וילימינגטון, כיום וסלי קולג' שבדובר. הוא נשא אישה בשלב מאוחר של חייו, הראשונה הייתה לידיה רייט אלדר, אותה הוא נשא לאישה ב-1920, לאחר כהונתו כמושל, ונישואיו השניים היו ב-1927 לאליזבת הלסי. משתי מערכות נישואים אלו לא נולדו לו ילדים. פנוויל ירש והמשיך להפעיל את מטעי האפרסקים של משפחתו בגרינווד ובברידג'וויל. פנוויל נבחר לסנאט של דלאוור וכיהן בו בשנים 1899–1907. לאחר מכן הוא נבחר כמושל דלאוור לאחר שהביס את מועמד המפלגה הדמוקרטית רולנד ג. פיינטר, וכיהן בתפקיד מ-19 בינואר 1909 ועד 21 בינואר 1913. כמו קודמו בתפקיד, החל פנוויל כחבר סיעתו של אדיקס במפלגה הרפובליקנית של דלאוור, אך היה מסור לאיחודה מחדש של המפלגה. באותה תקופה אישרה האספה הכללית של דלאוור את מכירת תעלת צ'ספיק ודלאוור לממשלה הפדרלית, והעבירה את חוק תאגיד השדרה, שהעניקה סמכות חוקית לט. קולמן דו פונט להתחיל לבנות במימון עצמי את הכביש הראשי לאורכה של המדינה. שיטת הענישה על עמוד הקלון המיושנת של דלאוור קיבלה שוב תשומת לב מביכה ברמה הלאומית. לחץ ציבורי אילץ את פנוויל להפחית את מספר הההצלפות שהוטלו באחד מפסקי הדין, אך נראה היה שלחץ זה רק הגביר את דעת הקהל בעד השימוש בעמוד הקלון. הוא גם החליט על מינוי שנוי במחלוקת של אחיו הבכור, ג'יימס, למשרת נשיא בית המשפט העליון של דלאוור. ג'יימס פנוויל כיהן על כס השיפוט עד למותו 26 שנים לאחר מכן ב-1935. במהלך תקופת כהונתו של פנוויל הפסידה חברת דופונט בתביעת הגבלים עסקיים נגדה ואולצה לפצל את עצמה לחברת הרקולס וחברת אטלס. סימאון פנוויל נפטר בדובר ב-10 בספטמבר 1935. הוא נטמן בבית הקברות המתודיסטי שבברידג'וויל. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 236. מדיה וקבצים בנושא סימאון פנוויל בוויקישיתוף סימאון פנוויל באתר אגודת המושלים הלאומית (באנגלית) סימאון פנוויל באתר The Political Graveyard (באנגלית) סימאון פנוויל, באתר "Find a Grave" (באנגלית)
חייכי לי בשירים

"חייכי לי בשירים" הוא שיר עברי שנכתב והולחן על ידי שייקה פייקוב ובוצע על ידי הזמר דודו זכאי בעיבודו של ירון גרשובסקי בשנת 1974. מבקר המוזיקה דודי פטימר על השיר : "השיר העברי האהוב עליי בכל הזמנים, הפייבוריטי הנצחי והמרגש אותי ביותר מכל שיר עברי אחר הוא 'חייכי לי בשירים' שכתב והלחין שייקה פייקוב וביצע בקולו היפהפה דודו זכאי, מהזמרים הגדולים ביותר בפסקול הישראלי בעיניי". השיר נכנס בשנת 1974 למצעד הפזמונים בקול ישראל, והגיע למקום השני. במצעד פעמונים השנתי של שנת תשל"ה (1975) הגיע השיר למקום השביעי. מילות השיר באתר שירונט "חייכי לי בשירים" - מילים ולחן: שייקה פייקוב שירה: דודו זכאי, 1974, סרטון באתר יוטיוב דודי פטימר, ‏טוב לו בקיבוץ: בחזרה אל סיפורו של דודו זכאי, מהקולות הייחודיים בזמר העברי, באתר מעריב אונליין, 4 במרץ 2023
צ'ארלס מילר

צ'ארלס רוברט מילר (באנגלית: Charles Robert Miller;‏ 30 בספטמבר 1857 – 18 בספטמבר 1927) היה עורך דין ופוליטיקאי אמריקאי מדלאוור, איש המפלגה הרפובליקנית, שכיהן כחבר הסנאט של דלאוור בשנים 1911–1913, וכמושל דלאוור ה-54 בשנים 1913–1917. צ'ארלס מילר נולד בווסט צ'סטר שבפנסילבניה, כבנם של מרגרטה (לבית בלאק) ורוברט מילר. ב-1879 הוא סיים את לימודיו במכללת סווארת'מור, וב-1881 סיים את לימודיו בבית הספר למשפטים של אוניברסיטת פנסילבניה. ב-1874 הוא נשא לאישה את אביגייל מורגן וודנאט, ולשניים נולדו שלושה ילדים. זמן קצר לאחר מכן הוא עבר לדלאוור כעורך דין בחברת וילמינגטון מאלבייל איירון. מילר כיהן במושב אחד של הסנאט של דלאוור בשנים 1911–1913, ולאחר מכן עסק בעריכת דין בווילמינגטון והיה נשיא בנק החוואים של וילמינגטון. ב-1912 נבחר מילר כמושל דלאוור לאחר שהביס את מועמד המפלגה הדמוקרטית תומאס מ. מונאהן. שנה זו הייתה דווקא שנת ניצחונות של הדמוקרטים בארצות הברית (באותה שנה נבחר לנשיאות ארצות הברית וודרו וילסון, שהיה הנשיא הדמוקרטי הראשון מזה שנים רבות), זאת למעט התבוסה שהנחיל מילר ליריבו, שניתן ליחס אותה ככל הנראה לעובדה שמונאהן היה קתולי. במהלך כהונתו כמושל, נפתח שירות מעבורות בין העיר ניו קאסל שבדלאוור לבין פנס גרוב שבניו ג'רזי, ונכרתה תעלת לואס ורהובות. נשים הורשו לראשונה ללמוד בדלאוור קולג'. אך האירוע המרכזי של תקופת כהונתו של מילר הייתה פרוץ מלחמת העולם הראשונה באירופה, וההשפעה על דלאוור של הדרישה המוגברת לאבק שריפה. עם פרוץ המלחמה, היו מילר ורעייתו על סיפונה של אוניית נוסעים גרמנית, ולאחר מרדף מסעיר במימי תעלת למאנש, שכנעו הוא ואחרים את רב החובל הגרמני למסור את ספינתו לרודפיו הבריטים. צ'ארלס מילר נפטר בעת שעשה בביקור בברלין שבניו ג'רזי. הוא נטמן בבית הקברות וילמינגטון וברנדיויין שבווילמינגטון. בנו תומאס ו. מילר, היה חבר בית הנבחרים של ארצות הברית מטעם דלאוור במהלך השנתיים האחרונות לכהונתו של אביו כמושל. נכדו, קלמנט ו. מילר, היה חבר בית הנבחרים של ארצות הברית מטעם קליפורניה בשנים 1959–1962. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 237. מדיה וקבצים בנושא צ'ארלס מילר בוויקישיתוף צ'ארלס מילר באתר אגודת המושלים הלאומית (באנגלית) צ'ארלס מילר באתר The Political Graveyard (באנגלית) צ'ארלס מילר, באתר "Find a Grave" (באנגלית)
Shueisha

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] Shueisha Co., Ltd. (ביפנית: 株式会社集英社, הפבורן: Kabushiki gaisha Shūei-sha) היא חברת הוצאה לאור יפנית הממוקמת ברובע צ'יודה שבטוקיו ומתמקדת בעיקר בהוצאה לאור של מגזיני מאנגה. החברה הוקמה ב-1925 כחטיבה העוסקת בהוצאה לאור של תוכני בידור להמונים תחת חברת ההוצאה לאור Shogakukan, אך בשנה שלאחר מכן נפרדה ממנה והפכה לחברה עצמאית. כיום, החברה היא חברת ההוצאה לאור הגדולה ביותר ביפן. בין מגזיני המאנגה שהחברה מוציאה לאור נמנים מגזיני הקומיקס השייכים למותג "Jump", וביניהם מגזיני השונן Weekly Shonen Jump ("שונן ג'אמפ השבועי"), Jump Square ו-V-Jump; מגזיני הסאינן Weekly Young Jump, Grand Jump ו-Ultra Jump, ומגזין המאנגה המקוון Shonen Jump+. כמו כן, מפרסמת החברה מספר מגזינים נוספים שאינם קשורים למאנגה, כגון Non-no (ノン－ノ), ירחון אופנה ולייף סטייל לנשים, או Myōjō (明星), מגזין העוסק בתרבות פופולרית ומוזיקה. החברה, וחברת-האם-לשעבר Shogakukan, הן גם הבעלים של חברת ההוצאה לאור האמריקנית Viz Media העוסקת בפרסום מאנגה מתורגמת לאנגלית בצפון אמריקה. מדיה וקבצים בנושא Shueisha בוויקישיתוף אתר האינטרנט הרשמי של Shueisha (באנגלית) אתר האינטרנט הרשמי של Shueisha (ביפנית) אתר האינטרנט הרשמי של Shueisha (בסינית מפושטת) Shueisha, ברשת החברתית פייסבוק Shueisha, ברשת החברתית אקס (טוויטר) 【2024年最新】出版社 売上ランキングTOP40 1位は集英社、2位は講談社、3位は？ - ネリマーケ, nerimarketing.net (ביפנית) 企業情報 | 集英社 ― SHUEISHA ―, 集英社　―　SHUEISHA　― (ביפנית)
דורי סער

דורי (דורון) סער הוא קצין בצה"ל בדרגת אלוף-משנה, המשמש כמפקד חטיבת הזקן. קודם לכן שימש כמפקד גדוד 53 וכקצין אג"ם אוגדת איו"ש. סער נולד וגדל בכפר סבא. בשנת 2007 התגייס לצה"ל ועבר מסלול הכשרה כלוחם, קורס מפקדי טנקים וקורס קציני שריון. בהמשך מונה למפקד פלוגת בזק בגדוד 53 ופיקד על הפלוגה במבצע צוק איתן. לאחר מכן מונה לקצין אג"ם של חטיבה 188. ביוני 2020 הועלה לדרגת סא"ל ומונה למפקד גדוד 53 ופיקד על הגדוד במהלך מבצע שומר החומות. בתקופתו הגדוד עוטר באות הערכה מטעם הרמטכ"ל ובפרס הרמטכ"ל ליחידות מצטיינות לשנת 2021–2022. לאחר מכן מונה לקצין אג"ם אוגדת איו"ש. ב-21 באוגוסט 2024 הועלה לדרגת אל"ם ומונה למפקד חטיבת הזקן. סער מתגורר בכוכב יאיר, נשוי ואב לילד. מדיה וקבצים בנושא דורי סער בוויקישיתוף קיבלנו הצצה מיוחדת לפעילות מערך הכטמ"ם באיו"ש, באתר www.idf.il אל"ם דורי סער נכנס לתפקידו כמח"ט 8, באתר צה"ל, 22 באוגוסט 2024 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ראסטי נייל

מסמר חלוד, או ראסטי נייל (באנגלית: Rusty Nail) הוא קוקטייל המוכר רשמית על ידי איגוד הברמנים הבינלאומי המורכב מ-45 מ"ל ויסקי סקוטי ו-25 מ"ל ליקר דרמבוי. אופן ההכנה הוא מזיגת הרכיבים לכוס אולד פאשן (Old fashioned) עם קרח. נכלל ברשימת 100 הקוקטיילים הטובים בעולם של Diffords Guide. מדיה וקבצים בנושא ראסטי נייל בוויקישיתוף גיא גיסר‏, קומבינה חלודה, באתר וואלה, 25 במרץ 2003 דוגמה למתכון לקוקטייל המתכון של מגזין הויסקי top-100-cocktails ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.